РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  6

от заседание на Комисия ”Професионална квалификация, информационни технологии и статистика” на ВСС,
проведено на 02.02.2016 г.

Днес, 02.02.2016 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова 
	           ЧЛЕНОВЕ:	Елка Атанасова 
	Юлия Ковачева 
	Галина Карагьозова 
	Даниела Костова 
	Михаил Кожарев 

На заседанието присъстваха експертните сътрудници към комисията: Валери Михайлов - директор дирекция „ИТСС”; Мирослава Чирпъкова – началник отдел „ИООСВ“, Светослав Неделчев – началник отдел "ИОВСС", Румяна Тодорова - ст. експерт- статистически анализ дирекция „ИТСС” – АВСС, Юлиана Стойнева – мл. експерт юрисконсулт в отдел „ЮСДКВСС“ към дирекция „Правна“.

1.ОТНОСНО: Доклад на Комисията до Европейския парламент и Съвета относно напредъка на България по Механизма за сътрудничество и проверка от 27.01.2016г. 
Комисия „Професионална квалификация, информационни технологии и статистика“, констатира, че от нейния ресор са следните препоръки от доклада на Европейската комисията до Европейския парламент и Съвета относно напредъка на България по Механизма за сътрудничество и проверка от 27.01.2016г. :

 “Да изгради капацитет в рамките на ВСС и Инспектората към ВСС за наблюдение на прилагането и сигурността на новата система за случайно разпределяне на делата в съдилищата. Тези институции трябва да бъдат прозрачни относно резултатите от инспекциите и последващите действия за справяне с установените проблеми„

 „Да установи ясен график за прилагането на електронното правосъдие и да предвиди необходимия капацитет за наблюдение и направляване на прилагането му. „

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И:
Предлага на Висшия съдебен съвет при обсъждането на доклада и приемането на мерки за неговото изпълнение да бъдат включени следните дейности:

А.Прилагане на електронно правосъдие

1.1.Въвеждане на начално разработения Единен портал за електронно правосъдие на  Висшия съдебен съвет , като през 2016 година мярката да включи:
- тестово включване на шестте пилотна съдилища – районен и окръжен съд Благоевград, районен и окръжен съд Смолян, Софийски апелативен съд и Върховен касационен съд  до средата на месец март 2016 г.;
- обучение на представители на Висшия адвокатски съвет за работа с портала, като до средата на м.март 2016 съвместно с Висшия адвокатски съвет се създаде конкретна организация – график на занятията, логистика и т.н.;
- контрол на трансфера на данни от деловодна система „САС“, разработена от ИО-АД клон Варна към Единния портал – срок постоянен до приключване на трансфера.
- използване на Единния портал за електронно правосъдие за внедряване на разработената по НФМ система за електронното призоваване   във възможно най-краткия срок за технологичното изпълнение на задачата от разработчиците през 2016 г..

1.2. Надграждане на първата разработка на Единен портал за електронно правосъдие на  Висшия съдебен съвет, като през 2016 година мярката да включи:
1.2.1. Изработване и предлагане за утвърждаване от ВСС на две  проектни предложения по Оперативна програма „Добро управление“:
- „Изграждане на Единна информационна система на съдилищата (ЕИСС) и обучение на магистрати и служители за опериране със системата“  и 
- „Доразвитие и централизиране на порталите в СП за достъп на граждани до информация, е-услуги и е-правосъдие“ .

1.3. Разработване на проект на правила за пряк електронен избор на членове на Висшия съдебен съвет, в помощ на законодателния процес по изменение на Закона за съдебната власт, в срок до месец март 2016г.. 

1.4. Съобразно решението на законодателя в ЗИД ЗСВ да се подпомогне дейността на ВСС за приемане на правила и създаване на организация за изборите за 8-ми състав на ВСС и адаптиране на системата за електронен избор, създадена в рамките на Единния портал за тези цели - 2016. 

Б. Капацитет за наблюдение върху прилагането и сигурността на новата система за случайно разпределяне на делата в съдилищата

1.1. Мониторинг, анализ и усъвършенстване на централизираната система за случайно разпределение с постоянен срок и при взаимодействие с Инспектората към ВСС, съобразно новите му функции.
- изискване на редовни доклади на разработчика за работата на системата, решаването на възникналите проблеми и допълването й с функции за регулиране и на натовареността съобразно сложността на делата – постоянен срок през2016;
- проверки за организацията на място в съдилищата;
- съвместни анализи с Инспектората по техни констатации.

	1.2. Техническо и кадрово укрепване на Дирекция „Информационни технологии и съдебна статистика“.
  
Комисия "Професионална квалификация, информационни технологии и статистика" на ВСС предлага на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

1.1.	Приема за запознаване проектно предложение „Изграждане на Единна информационна система на съдилищата (ЕИСС) и обучение на магистрати и служители за опериране със системата“ по Оперативна програма „Добро управление“.

Предложението да се внесе като редовна точка от дневния ред за  заседанието на ВСС на 11.02.2016 г.

2.ОТНОСНО: Писмо от Министерство на правосъдието относно осъществяване на обмен на данни между системите за управление на съдебните дела и Информационната система за производството по несъстоятелност.
 
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

2.1. Да се запита „Информационно обслужване“ АД, разработчик на системата за управление на съдебните дела САС, за техническите  възможности и финансови параметри за осъществяване на обмен на данни с Информационната система за производството по несъстоятелност.
2.2. След получаване на исканата информация да се организира среща с Министерство на правосъдието за набелязване на конкретни действия.
2.3. Да се уведоми Министерство на правосъдието за решението на комисията.  

3.ОТНОСНО: Въпросник от Комитета по правата на човека във връзка с изготвянето на IV периодичен доклад на Република България по изпълнение на задълженията, произтичащи от Международния пакт по граждански и политически права, изпратен чрез Министерство на външните работи, предоставен от Комисия „Международна дейност“ на ВСС. 
Приложение: Извлечение от протокол №4/20.01.2016 г. от заседанието на КМД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. ВЪЗЛАГА на експертите от отдел „Статистически анализ и обработка на данни“ да подготвят статистическа информация за броя на образувани наказателни производства и постановени присъди за престъпления по чл.162 – 166, чл.172, ал.1 от НК за периода 2011 – 2015 г. 
3.2. ИЗПРАЩА решението по т.3.1 на Комисия „Международна дейност“ на ВСС.

4.ОТНОСНО: Решение на Комисия по предотвратяване и установяване на конфликт на интереси и взаимодействие с Инспектората към ВСС относно писмо от Българо – Швейцарска програма за сътрудничество относно съдействие във връзка с изпълнението на проект „Укрепване на правния и институционалния капацитет на съдебната система в сферата на младежкото правосъдие“.  
Приложение: Извлечение от протокол №3/25.01.2016 г. от заседанието на КПУКИВИВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

4.1. ПРИЕМА за сведение решението на Комисия по предотвратяване и установяване на конфликт на интереси и взаимодействие с Инспектората към ВСС относно писмо от Българо – Швейцарска програма за сътрудничество относно съдействие във връзка с изпълнението на проект „Укрепване на правния и институционалния капацитет на съдебната система в сферата на младежкото правосъдие“.  

5.ОТНОСНО: Писмо от председателя на Районен съд гр. Варна относно въпроси, свързани с Централизираната система за разпределение на делата /ЦСРД/.
След като обсъди поставените в писмото въпроси

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

5.1. ИЗПРАЩА писмото от председателя на Районен съд гр. Варна на разработчика на системата за писмено становище  по поставените в писмото въпроси, в срок до 08.02.2016 г..  
5.2. Да се покани разработчика на Централизираната система за разпределение на делата на 09.02.2016г., на заседание на комисията за анализ на поставените въпроси от съдилищата.

6.ОТНОСНО: Писмо от председателя на Окръжен съд гр. Варна относно спазване принципа за случайно разпределение на делата и използването на Централизираната система за разпределение на делата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

6.1. Да се уведоми председателя на Окръжен съд гр. Варна, че решение по протокол  № 48 / 08.12.2012г. е в сила и не е отпаднала необходимостта от извършване на проверки относно спазване принципа за случайно разпределение и организацията за прилагането му.

7.ОТНОСНО: Становище на отдел „ЕИСПП“ към дирекция ИОТ в Администрацията на главния прокурор във връзка с обмена на данни между ядрото на ЕИСПП и информационните системи на съдилищата. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. Отлага разглеждането на т.7 от дневния ред за следващо заседание на комисията.
7.2. Възлага на експертите от дирекция „ИТСС“ да организират среща с представители на отдел „ЕИСПП“ за конкретизиране и систематизиране на  предложените от експертите в отдела мерки за извършване на обмен между ядрото на ЕИСПП и деловодните системи на съдилищата.

8.ОТНОСНО: Предложение за предоставяне на информация от съдилищата относно компютърната и комуникационна техника и IP адресация.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

8.1. Да се изиска информация от съдилищата за компютърната и комуникационна техника и IP адресация по предложения  макет на електронна таблица, в срок до 12.02.2016г..

9.ОТНОСНО: Искане от председателя на Апелативен съд гр. Велико Търново за осигуряване на средства за закупуване на 3 бр.скенера.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

9.1. ОТЛАГА разглеждането на искането от председателя на Апелативен съд гр. Велико Търново за осигуряване на средства за закупуване на 3 броя скенера, с оглед планиране на централизирана поръчка за доставка на техника за нуждите на ОСВ.

10.ОТНОСНО: Искане от председателя на Районен съд гр. Момчилград за осигуряване на средства за закупуване на компютърна техника.
.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

10.1. ОТЛАГА разглеждането на искането от председателя на Районен съд гр. Момчилград за осигуряване на средства за закупуване на компютърна техника, с оглед планиране на централизирана поръчка за доставка на техника за нуждите на ОСВ.

11.ОТНОСНО: Искане от председателя на Окръжен съд гр. Разград относно минималните стандарти за оборудване на пресофис и необходими информационни масиви в съдебната власт.
ВСС по протокол №60/03.12.2015 г. взе решение: „Изпълнението на Комуникационната стратегия на съдебната власт 2014-2020 по отношение на „Минималните стандарти за оборудване на пресофис и необходими информационни масиви в съдебната власт” следва да бъде в рамките на утвърдения бюджет на органите на съдебната власт. При финансов недостиг средствата могат да бъдат осигурявани от ВСС, съобразно възможностите по бюджета на съдебната власт“. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

11.1.  ОТЛАГА разглеждането на точката до обсъждане на възможностите по бюджета на съдебната власт за изпълнение на минималните стандарти за оборудване на пресофис през 2016 г.

12.ОТНОСНО: Изграждане на единна мрежова свързаност между ВСС и съдилищата.
Във връзка с подготовка на изграждане на единна мрежова свързаност между ВСС и съдилищата в Р България, както и за оказване на съдействие за логическо организиране на комуникационна и информационна инфраструктура във ВСС предлагаме ……………… да бъде командирован в АВСС за периода от 08.02.2016 г. до 12.02.2016 г. вкл. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

12.1. Предлага на Административния ръководител - Председател на ОС-Варна да командирова в АВСС ………………….. за периода от 08.02.2016 г. до 12.02.2016 г. вкл., като разходите за командироване са за сметка на ВСС.
12.2. Изпраща решението на председателя на Окръжен съд гр. Варна.

ПРЕДСЕДАТЕЛ
НА КОМИСИЯТА: /П/
                         
                                                                                            РУМЕН ГЕОРГИЕВ